Saare maakonna tippsportlasele ja harrastajale,treenerile ja pedagoogile, klubijuhile ja -liikmetele,
noorele ja veteranile, linnas ja maal!
#000000
TeatedSaaremaa spordistipendiumi sai Cristin Lepp
#000001
Saaremaa spordistipendiumi sai Cristin Lepp
#000002
Cristin Lepp õpib Tallinna Ülikooli kehakultuuri eriala teisel kursusel ja on spordiga tihedalt seotud. Cristin töötab Saaremaa Spordikoolis võrkpallitreenerina ja Leisi Koolis kehalise kasvatuse õpetajana. Samuti on ta tihedalt seotud Saaremaa Võrkpalli Liidu tegevusega. Spordi valdkonnas on Cristin lisaks treeneri ametile ka võrkpalli mängija ja võistluste korraldaja rollis. Näiteks on tema korraldada Saaremaa Spordikooli karikavõistlused minivõrkpallis, maakonna koolinoorte võrkpalli meistrivõitlused 4.-6.klassidele, 7.-9.klassidele ja 10.-12.klassidele jms. Suvisel perioodil lööb Cristin koostöös Saaremaa Võrkpalli Liiduga kaasa Suvevolle sarja, Saaremaa piirkondade võrkpalliturniiri, Saaremaa rannavolle MV jm. võistluste korraldamisel.
#000004
Cristin Lepp on osalenud ka Saarte mängudel, võites võrkpallis Saaremaa naiskonna koosseisus Gotlandi mängudel 2017.a. kuldmedali. Vabal ajal meeldib Cristinile mängida mölkkyt ja petanki.
#000005
SSMA juhatuse esimees Mati Mäetalu tõdes, et Cristin Lepp on stipendiumi saamiseks igati vääriline kandidaat. “Konkursil kandideeris kaks tublit tudengit, kes mõlemad esindavad võrkpalli. Stipendiumi laureaadiks valitud Cristin Lepp paistab silma aktiivse igapäevase tegevusega spordi valdkonnas. Teda jagub kõikjale – treenima ja kehalise kasvatuse tunde läbi viima ning võistlusi korraldama ja võistlustel osalema. See, et kõige selle kõrvalt jääb tal veel aega ka õpinguteks, on igati tunnustust väärt“, lisas Mäetalu.
#000006
Spordistipendiumi traditsioon on algatatud SSMA poolt 2011. aastal, et väärtustada noorte saarlaste hulgas kõrgharidust ja süvendada veendumust, et aktiivse spordivaldkonnas tegutsemise kõrvalt on hea tahtmise korral võimalik ka õppida. Spordistipendiumi suuruseks 2021.a. oli 1000 eurot. Lisaks SSMA juhatusele kuulusid komisjoni ka Saaremaa ja Muhu valla ning Eesti Kultuurkapitali Saaremaa ekspertgrupi esindajad. Kõik nimetatud organisatsioonid tagavad ka stipendiumi rahastamise.
#000007